**Adatkezelési tájékoztató**

**a Nyíregyházi Egyetem RRF-2.1.2-21-2022-00004 projekt (Helyreállítási és Ellenállóképességi Eszköz által finanszírozott program) keretében meghirdetett „Vállalkozói készségek fejlesztése”, valamint „Informatikai biztonság” c. online kurzusra** történő jelentkezéssel összefüggésben

Az Ön által megadott személyes adatainak védelme kiemelten fontos a Nyíregyházi Egyetem (továbbiakban Adatkezelő) számára.

**A *„Vállalkozói készségek fejlesztése”, valamint az „Informatikai biztonság” c. online kurzushoz*** kapcsolódó jelentkezési lap, valamint be- és kilépési kérdőív kitöltése során megadott személyes adatait a Nyíregyházi Egyetem kezeli. Az Ön (továbbiakban Érintett) által megadott adatok valódiságáért és pontosságáért az Adatkezelő nem felel.

1. **Az adatkezelő adatai**

Név: Nyíregyházi Egyetem

Székhely és levelezési cím:4400 Nyíregyháza, Sóstói út 31/b.

Telefonszám: +36-42 599 400

Képviseli: Dr. Hárskuti János, elnök, e-mail cím: harskuti.janos@nye.hu és

 Dr. Szabó György, rektor, e-mail cím: rektor@nye.hu

1. **Adatvédelmi tisztviselő neve és elérhetősége**

Adatvédelmi tisztviselő: Makszim Györgyné dr. Nagy Tímea

Nyíregyházi Egyetem

4400 Nyíregyháza, Sóstói út 31/b.

e-mail cím: makszim.gyorgyne@nye.hu,

tel.:+36-42 599 400/2460

1. **Az adatvédelemmel kapcsolatos jogszabályok**

Az Adatkezelő adatkezelési gyakorlata során mindig alkalmazza és betartja a rá és tevékenységére vonatkozó hatályos jogi szabályozást, különösen a következőket:

* Az Európai Parlament és a Tanács 2016/679 rendeletét, a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (továbbiakban GDPR Általános Adatvédelmi Rendelet).
* A 2011. évi CXII. törvényt, az információs önrendelkezési jogról és az információszabadságról (Infotv.).
* a 2021/2106 EU rendelet 2. cikke.
* a 373/2022. (IX. 30.) Korm. rendelet Magyarország Helyreállítási és Ellenállóképességi Terve végrehajtásának alapvető szabályairól és felelős intézményeiről.
1. **Az adatkezelés célja**

A személyes adatok kezelése a Nyíregyházi Egyetem által (RRF-2.1.2-21-2022-00004 projekt keretében) szervezett vállalkozói és digitális készséget fejlesztő kurzusokra történő jelentkezés megvalósítása, valamint a képzés szervezésével, lebonyolításával összefüggő feladatok ellátása céljából történik.

1. **Az adatkezelés jogalapja**

A GDPR Általános Adatvédelmi Rendelete 6. cikk (1) bekezdés e) pontja (közérdekű jogosítvány gyakorlása).

1. **A kezelt adatok köre**

A jelentkezési lap, valamint a projekthez tartozó be- és kilépő kérdőív kitöltéséhez a következő személyes adatok megadása szükséges: név, születési hely és idő, anyja neve , telefonszám, nem (férfi-nő), lakóhely (csak a településnév) aláírás, iskolai végzettséggel, munkaerőpiaci helyzettel, álláskereséssel (ld. Aktívan keres-e állást), és egyéb projektrészvétellel (ld. Részt vesz-e a projekttel kapcsolatban más oktatáson) kapcsolatos adatok.

1. **Az adatkezelés időtartama**
* A jelentkezési űrlap beérkezését követően a személyes adatokat az Adatkezelő 2031. december 31. napjáig kezeli. Amennyiben az Érintett a hozzájárulását visszavonja, úgy az adatkezelés időtartama a hozzájárulás megadásától a visszavonásáig tart. Az Érintett a hozzájárulását bármikor, díjmentesen visszavonhatja elektronikus, vagy postai úton. Az Adatkezelő a tudomásszerzést követően 15 napon belül intézkedik a személyes adatok törléséről.
1. **Az Érintett jogai személyes adatainak kezelésével kapcsolatban**
* Átlátható tájékoztatást kapjon az adatainak kezelésével kapcsolatban.
* Az Érintett személynek joga vankérelmezni az adatkezelőtől a rá vonatkozó személyes adatokhoz való hozzáférést, azok helyesbítését, vagy kezelésének korlátozását, és tiltakozhat az ilyen személyes adatok kezelése ellen.
1. **Az adatok megismerése**

Az adatkezelés időtartama alatt, az adatkezeléssel érintett adatokat az Adatkezelő által foglalkoztatott munkavállalók, feladatuk ellátáshoz szükséges ideig és mértékben ismerhetik meg, titoktartási kötelezettség terhe mellett.

1. **Adatfeldolgozók köre, adattovábbítások, az adatok címzettjei**

Az Adatkezelő a rendelkezésére bocsátott személyes adatokat a Nemzeti Fejlesztési Központnak (1077 Bp., Wesselényi u. 20-22.) továbbítja.

1. **Adatfeldolgozás**

Az Adatkezelő adatfeldolgozót nem vesz igénybe ezen adatkezelés során.

1. **Az Érintett jogérvényesítési lehetőségei**
* Személyes adataival kapcsolatos jogait az Adatkezelő adatvédelmi tisztviselőjén keresztül érvényesítheti: Makszim Györgyné dr. Nagy Tímea, 4400 Nyíregyháza, Sóstói út 31/B. A ép. 217., e-mail: makszim.gyorgyne@nye.hu, telefonszám: (36) 42-599-400/2460.
* Az Adatkezelő a hatályos szabályozások alapján a hozzá beérkezett kérelmet, panaszt kezeli és az eljárás eredményéről az Érintettet tájékoztatja.
* Az Érintett jogosult bírósági eljárást indítani az Adatkezelő tevékenységi helye szerint illetékes bíróságon, amennyiben a hatályos jogszabályok szerinti jogait az Adatkezelő megsértette.
* Az Érintett az Adatkezelő adatkezelési tevékenységével kapcsolatos **panaszával a Nemzeti Adatvédelmi és Információszabadság Hatósághoz (cím: 1055 Budapest Falk Miksa u. 9-11.; www.naih.hu,) fordulhat**.